- Вялікая была канкурэнцыя. Было пададзена 37 заявак ад 28 тэатраў. Для параўнання: у нас 27 дзяржаўных тэатраў, сярод 28 - 24 дзяржаўныя падалі заяўкі. І калі была адборачная камісія, бо гэта не журы адбірала, былі адборачныя камісіі, асобныя, якія не супадаюць са складам журы, то было адабрана 11 спектакляў тэатра драмы, 6 спектакляў тэатраў лялек і 4 спектаклі музычных жанраў. Усяго 21 спектакль. Вось лічыце: 37 заяўлялася, 21 паўдзельнічаў. Г. з. канкурэнцыя была. Дзякуй тэатрам за тое, што яны ўдзельнічаюць, і што ёсць спектаклі, вартыя вылучэння, ну і дзякуй прынцыповай працы адборачных камісій, якія прапусцілі самыя-самыя, як мы спадзяемся, дастойныя спектаклі.